**Ford jakaa ilmaislippuja Mestareiden liigan finaaliotteluun**

* Ford on julkistanut [“Drive to Wembley”](http://www.drivetowembley.com/) -kampanjan, johon osallistumalla voi voittaa lippuja Mestareiden liigan loppuotteluun.
* Ford jakaa finaaliin 364 lippua. Pakettiin sisältyy myös lennot, majoitus ja kuljetukset kohdemaassa.
* Jalkpallofanit voivat osallistua kilpailuun netissä osoitteessa [www.DriveToWembley.com](http://www.DriveToWembley.com). Sen lisäksi voittomahdollisuuden voi tuplata koeajamalla uuden Kugan Ford-jälleemyyjällä.
* Uusi Kuga on näkyvästi esillä Mestareiden liigan otteluissa niin televisiomainoksissa, kentän laitojen LED-näytöissä kuin digitaalisessa mediassa

**Helsinki, 15.3.2013** – Ford on julkistanut [“Drive to Wembley”](http://www.drivetowembley.com/) -kampanjan, johon osallistumalla voi voittaa liput Mestareiden liigan loppuotteluun.

Kampanja toteutetaan 27 Euroopan maassa ja jaossa on 364 lippua 25.5. Wembley-stadionilla Lontoossa pelattavaan Mestareiden liigan loppuotteluun. 91 onnellista voittajaa saa lippupaketin, joka sisältää pääsyliput neljälle hengelle, lennot, majoituksen ja kuljetukset kohdemaassa.

Netissä olevan kilpailun lisäksi lippuja on mahdollisuus voittaa koeajamalla uusi Kuga Ford- jälleenmyyjäliikkeessä. Kuga on näkyvästi esillä Mestareiden liigan otteluissa niin televisiomainoksissa, kentän laitojen LED-näytöissä kuin digitaalisessa mediassa.

“Kilpailu on ainutlaatuinen mahdollisuus päästä todistamaan Euroopan suurinta jalkapallotapahtumaa paikan päälle”, kertoo Roelant de Waard (Vice President, Marketing, Sales & Service, Ford of Europe). “Se on myös hyvä tilaisuus selvittää, miten hyvä katumaasturi uusi Kuga on.”

Uusi Kuga on keskeinen malli Fordin strategiassa laajentaa mukanaoloaan nopeasti kasvavilla Euroopan katumaasturimarkkinoilla. Siinä on erittäin paljon uusia ominaisuuksia ja teknologioita, kuten Fordin älykäs nelivetojärjestelmä, segmenttinsä ensimmäinen hands-free-takaluukku sekä Ford SYNC hätäaputoiminnolla.

Ford on ollut UEFA Champions Leaguen virallinen yhteistyökumppani kaudesta 1992/1993 lähtien. Yhtiö antaa liigan käyttöön joukon uusia Kuga-katumaastureita, joilla hoidetaan kuljetuksia finaalin aikana.

Kilpailu on käynnistynyt osoitteessa [www.DriveToWembley.com](http://www.DriveToWembley.com) ja se päättyy 15.4.2013.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 171 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com